ciscoriordan/open-greek-corpus-annotations huggingface dataset:
aelius-aristides.ieroi-lo-goi-s 362
τὰ μὲν δὴ πολλὰ οὕτω διῆγεν ἡμᾶς ὁ θεὸς , σημαίνων τε ἃ χρὴ ποιεῖν καὶ ἔχων ὑπακούοντας εἴ τις καὶ ἄλλος ἀνθρώπων ὑπήκουσε θεῷ . δευτέρῳ δὲ ἔτει μετὰ τὴν ἀναχώρησιν τὴν ἀπʼ Αἰσήπου , δωδεκάτῳ δὲ ἀφʼ οὗ πρῶτον ἔκαμον , πολλὰ καὶ θαυμαστὰ ἐφοίτα φαντάσματα , ἄγοντα εἰς Ἐπίδαυρον τὴν ἱερὰν τοῦ θεοῦ . καὶ τό γε ἐν πρώτοις γενόμενον τοιοῦτον ἦν · προτρέπων μέ τις θαρρῆσαι Μουσωνίου διῄει λόγον · ἐκεῖνος , ἔφη , βουλόμενός τινα ἀναστῆσαι κάμνοντα καὶ ἀπειρηκότα οὑτωσί πως εἰπεῖν καθαπτόμενος , τί μένεις ; ποῖ βλέπεις ; ἢ μέχρι ἂν αὐτὸς ὁ θεὸς παραστάς σοι φωνὴν ἀφιῇ ; ἔκκοψον τὸ τεθνηκὸς τῆς ψυχῆς καὶ γνώσει τὸν θεόν . τοιαῦτʼ ἔφη τὸν Μουσώνιον εἰπεῖν . καὶ πρός γε τούτοις ἦσαν φωναὶ , σῶσον αὐτὸν τῇ Ἀθηναίων πόλει · τὸ δʼ ἦν οἷον τοῖς Ἕλλησι · καὶ περὶ τῶν ἐν Ἰταλίᾳ μεγάλαι προρρήσεις .
Lemmas: ὁ μέν δή πολύς οὕτως διάγω ἐγώ ὁ θεός , σημαίνω τε ὅς χρή ποιέω καί ἔχω ὑπακούω εἰ τις καί ἄλλος ἄνθρωπος ὑπακούω θεός . δεύτερος δέ ἔτος μετά ὁ ἀναχώρησις ὁ ἀπό Αἴσηπος , δωδέκατος δέ ἀπό ὅς πρῶτος κάμνω , πολύς καί θαυμαστός φοιτάω φάντασμα , ἄγω εἰς Ἐπίδαυρος ὁ ἱερός ὁ θεός . καί ὁ γε ἐν πρῶτος γίγνομαι τοιοῦτος εἰμί · προτρέπω ἐγώ τις θαρσέω Μουσώνιος διέρχομαι λόγος · ἐκεῖνος , φημί , βούλομαι τις ἀνίστημι κάμνω καί ἀπολέγω οὕτως πως λέγω καθάπτω , τίς μένω ; ποῖ βλέπω ; ἤ μέχρι ἄν αὐτός ὁ θεός παρίστημι σύ φωνή ἀφιέω ; ἐκκόπτω ὁ θνῄσκω ὁ ψυχή καί γιγνώσκω ὁ θεός . τοιοῦτος φημί ὁ Μουσώνιος λέγω . καί πρός γε οὗτος εἰμί φωνή , σῴζω αὐτός ὁ Ἀθηναῖος πόλις · ὁ δέ εἰμί οἷος ὁ Ἕλλην · καί περί ὁ ἐν Ἰταλία μέγας πρόρρησις .